
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης έκτασης 492 μ 2 , στο κτήμα 
Ευταξία για τοποθέτηση αγωγού ύδρευσης Θριασίου Πεδίου Με¬ 
γάρων (Τμήμα V). 1 

Κήρυξη αναδασωτέου; έκτασης 3,680 στρεμμάτων στη θέση Παλιο- 

μανδρί κοινότητας Π. Επιδαύρου Νομού Αργολίδας. 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Δράπανος» Κοινότητας Λιμένος Χερσονήσου Ν. 

Ηρακλείου. ^ 

Καθορισμός των ορίων του αιγιαλού και δημιουργίας ζώνης παρα¬ 
λίας στη θέση «ΚΟΥΤΣΟΥΡΑΣ» Σταυροχωριου Ν. Λασιθιου. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α12α/30124 (!) 

Κήρυξη αναγκαστικής απαλλοτρίωσης έκτασης 492 μ 2 , στο κτήμα Ευ¬ 
ταξία για τοποθέτηση αγωγού ύδρευσης Θριασίου Πεδίου Μεγάρων 
(Τμήμα V). 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 28 του Νόμου 1068/1980 «περί συστά- 


σεως ενιαίου φορέα συστάσεως Υδρευσης - Αποχέτευσης Πρωτευού- 
σης» (ΦΕΚ 190/23.8.1980 τ. Α’). 

2. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» (ΦΕΚ 1/1.1.1971 τ. Α). 

3. Τις διατάξεις του Ν. 1065/1980 «περί κυρώσεων δημοτικού και 
Κοινοτικού κώδικα» ΦΕΚ 168/24.7.1980 τ. Α). 

4. Τις διατάξεις του Π. Δ/τος 69/8.2.1988 για τον οργανισμό του 
Υπουργείου Δημοσίων Έργων (ΦΕΚ 28/16.2.1988 τ. Α). 

5. Την 6525/20.10.1989 απόφαση του Διοικητικού Συμβουλίου 
της Ε.Υ.Δ.Α.Π., με την οποία εγκρίθηκε η αναγκαστική απαλλοτρίωση 
συνολικής έκτασης 492 μ 2 όπως αναλυτικά εικονίζεται στο Τ.Χ. 25 
κτημ. διάγραμμα και στον επ αυτού κτημ. πίνακα, αποφασίζουμε: Κη- 
ρύσουμε αναγκαστική απαλλοτρίωση έκτασης 492 μ 2 στο κτήμα Ευτα¬ 
ξία για τοποθέτηση αγωγού ύδρευσης Θριασίου Πεδίου - Μεγάρων 
(τμήμα Ω) όπως απεικονίζεται στο τοπογραφικό διάγραμμα Τ.Χ. 25 
και περιλαμβάνεται στο σχετικό κτηματολογικό πίνακα, που έχουν συ¬ 
νταχθεί από την Ε.Υ.Δ.Α.Π. (Υπηρεσία Κτηματολογίου και Τοπογρα- 
φήσεων) και θεωρήθηκε τον Ιανουάριο 1990 από τον Διευθυντή της Δ/ 
νσεως Δ6 του Υπουργείου μας. 

Στην έκταση που απαλλοτριώνεται προβάλλουν δικαιώματα οι κλη¬ 
ρονόμοι Λάμπρου Ευταξία. 

Η απαλλοτρίωση κηρύσσεται υπέρ και με δαπάνες της Ε.Υ.Δ.Α.Π. 

Η απόφαση .αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Φεβρουάριου 1990 

ο ΥΠΟΥΡΓΟΙ 

ΚΩΣΤΑΣ I. ΛΙΑΣΚΑΣ 

Αριθ. 176 (2) 

Κήρυξη αναδασωτέας έκτασης 3,680 στρεμμάτων στη θέση Παλιομαν- 
δρϊ κοινότητας Π, Επίδαυρου Νομού Αργολίδας. 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 16.1.1990 πρόταση του δασολόγου Θεοδ. Νάκουμετην 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

Κηρύσσουμε αναδασωτέα με σκοπό την επαναδημιουργία δάσους 


Χαλεπίου πεύκους που καταστάφηκε από παράνομη εκχέρσωση με φυ¬ 
σική αναδάσωση, το δημόσιο δάσος έκταση εμβαδού τρία στρέμματα 
και εξακόσια ογδόντα τ.μ. που βρίσκεται στη θέση Παλαιομανδρί Πα- 
λαιάς Επιδαύρου και προσδιορίζεται από τα στοιχεία (1, 2, 3, 4, 5, 6, 
7, 7α, 8, 9, 10, 11, 12, 13,14, 15,16,17,18, 19, 20, 21, 22, 1) 
και έχει όρια: 

Ανατολικά: Δημόσιο Δάσος X. Πεύκης. 

Δυτικά: με ιδιοκτησία Δημητρίου Λασκαρα. 

Βόρεια: Με δημόσιο Δάσος X. Πεύκης. 

Νότια: Με δημόσιο Δάσος X. Πεύκης, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 25 Ιανουάριου 1990. 

Ο Νομάρχης 

ΣΤΑΥΡΟΣ ΠΑΠΑΝΙΚΟΑΑΟΥ 

Αριθ. 1162 .(3) 

Καθορισμός των ορίων του αιγιαλού και δημιουργία ζώνης παραλίας 

στη θέση «Δράπανος» Κοινότητας Λιμένος Χερσονήσου Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις του αρθ. 100 του Π.Δ. 284/88 «Οργανισμός του 
Υπουργείου Οικονομικών». 

3. Την από 27.4.1989 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Δράπανος» 
κοινότητος Λιμ. Χερσονήσου και το από Μάρτιο 1989 με κλίμακα 
1:500 τοπογραφικό διάγραμμα του Πολιτικού μηχανικού Κων/νου Ρε- 
θυμιωτάκη, που θεωρήθηκε την 27.4.1989 από τη Διεύθυνση Τεχνι¬ 
κών Υπηρεσιών της Νομαρχίας Ηρακλείου και συνοδεύει την έκθεση 
της προαναφερόμενης Επιτροπής. 

4. Τη σύμφωνη γνώνη του Γενικού Επιτελείου Ναυτικού, που διατυ¬ 
πώθηκε στο αριθ. 544.5/449/11.9.89 έγγραφό του. 

5. Τις διατάξεις του αρθ. 9 του Π.Δ. 551/88 «Οργανισμός Νομαρ¬ 
χιών (Οικον. Υπηρεσιών)», αποφασίζουμε: 

1. Επικυρώνουμε την από 27.4.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θεσεων αμμοληψίας, 
καθώς και το από Μάρτιο 1989 τοπογραφικό διάγραμμα, που τη συνο¬ 
δεύει, το οποίο συντάχτηκε από τον Κων/νο Ρεθυμιωτάκη πολιτικό μη¬ 
χανικό, με κλίμακα 1:500 και θεωρήθηκε την 27.4.1989 από τη Διεύ¬ 
θυνση Τεχνικών Υπηρεσιών της Νομαρχίας Ηρακλείου, επί του οποίου 
η πιο πάνω Επιτροπή, με κόκκινη γραμμή καθόρισε τα όρια του αιγια- 
λού, στη θέση «Δράπανος» της κοινότητας Λιμένος Χερσονήσου και με 
κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Ηράκλειο, 15 Ιανουάριου 1990 
Ο Νομάρχης 

ΔΗΜΗΤΡΙΟΣ ΚΟΥΝΕΝΑΚΗΣ 


ΕΚΘΕΣΗ . 

Επιτροπής καθορισμού των ορίων αιγιαλού και παραλίας Ν. Ηρακλείου 

Στο Ηράκλειο σήμερα 27.4.1989 οι: 

1) Ελένη Ζαχαράκη προϊσταμένη της κτηματικής Υπηρεσίας Ηρα¬ 
κλείου, ως πρόεδρος. 

2) Νικόλαος Καπετανάκος αναπληρωτής Δ/ντού της Δ/νσεως Τε¬ 
χνικών Υπηρεσιών Ν. Ηρακλείου, ως μέλος, κωλυομένου του Δ/ντού. 

3) Γεώργιος Μακρογιαννάκης αναπληρωτής Λιμενάρχου Κεντρικού 
Λιμεναρχείου Ηρακλείου, ως μέλος, κωλυομένου του Λιμενάρχου, απο- 
τελέσαμε την Επιτροπή καθορισμού των ορίων αιγιαλού και παραλίας 
που προβλέπει το αρθ. 74 του Π.Δ. 636/77 και που συγκροτήθηκε με 
την αριθ. 163/27.4.89 απόφαση του Νομάρχου Ηρακλείου και αφού 
λάβαμε υπόψη μας: 

1. Την από 20.3.1989 αίτηση των Νικ. και Αντ. Ζαχαρόπουλου, 
Κων. Παπαθανασίου και Μηνά Πρατικάκη με την οποία ζητά τον καθο¬ 
ρισμό του αιγιαλού μπροστά από την ιδιοκτησία του που βρίσκεται στη 
θέση «Δράπανος» της κοινότητας Λιμένος Χερσονήσου. 

2. Το από Μάρτιο 1989 τοπογραφικό και υψομετρικό διάγραμμα 
του πολ. μηχανικού Κων/νου Ρεθυμιωτάκη που ελέγχθηκε από το μη¬ 
χανικό της Δ.Τ.Υ. Ν. Ηρακλείου Νικολάλου Καπετανάκο στις 27.4.89 
και θεωρήθηκε από το Δ/ντη της Δ.Τ.Υ. Ν. Ηρακλείου Ιωάννη Μιμίδη 
στις 27.4.89 στο οποίο εμφανίζεται η υπό καθορισμό περιοχή. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την περί αιγιαλού δικαστηριακή νομολογία. 

4. Την δια της επιτόπιου μεταβάσεως σχηματισθείσα αντίληψη περί 
του πλάτους της βρεχομένης ζώνης ξηράς και λοιπά στοιχεία, αποφασί¬ 
ζει: 

1) Καθορίζει επί του ως άνω τοπογραφικού διαγράμματος. 

α. Την οριογραμμή αιγιαλού δια συνεχούς ερυθράς πολυγωνικής 
γραμμής από το σημείο 1 μέχρι το σημείο 8 της οποίας οι κορυφές εξα¬ 
σφαλίζονται από. σταθερό σημείο. 

β. Την οριογραμμή παραλίας ζώνη πλάτους 10 μέτρων επειδή δεν 
εξυπηρετούνται οι σκοποί της παρ. 1 του αρθ. 7 του Ν.Δ. 2344/40 δια 
συνεχούς κίτρινης πολυγωνικής γραμμής από το σημείο 1 μέχρι το ση¬ 
μείο 8 της οποίας οι κορυφές εξασφαλίζονται από σταθερά σημεία. 

2) Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλτ 1 

(Υπογραφές) 

Αριθ. 728 (4) 

Καθορισμός των ορίων του αιγιαλού και δημιουργίας ζώνης παραλίας 
στη θέση «ΚΟΎΤΣΟΥΡΑΣ» Σταυροχωρίου Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλού και παραλίας» όπως τροποποιήθηκαν και συμπληρώθηκαν με 
τις διατάξεις: α) του άρθρ. 13 του Ν. 1078/1980 και β) του άρθρου 23 
του Ν. 1337/1983. 

2. Τις διατάξεις της παρ. 9 του άρθρ. 1 του Κεφαλαίου Β’ της 0208/ 
181/26.4.1982 (ΦΕΚ 214/26.4.1982 τεύχος Β) κοινής απόφασης 
των Υπουργών Προεδρίας Κυβερνήσεως και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασιστικής αρμο¬ 
διότητας του Υπουργείου Οικονομικών». 

3. Την από 30.8.88 έκθεση της επιτροπής καθορισμού των ορίων 
του αιγιαλού και παραλίας και θέσεως αμμοληψίας» που καθόρισε τα 
όρια του αιγαλού και παραλίας στην περιοχή «Κούτσουρά» Σταυροχω¬ 
ρίου και το από 25.7.88 με κλίμακα 1:500 τοπογραφικό διάγραμμα 
του πολιτικού μηχανικού Απόστολου Τσουκάκη ππου θεωρήθηκε την 
23.8.88 από τη Δ/νση Τεχνικών Υπηρεσιών της Νομαρχίας Λασιθίου 
και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/389/1.8.89 έγγραφο του. 

5. Τις διατάξεις του άρθρου 1 της παρ, 1 του Ν. 3200/55 (ΦΕΚ 
97/Α/1955) «περί διοικητικής αποκεντρώσεως» σε συνδιασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/55 αρμοδιότητας των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/70 και του άρθρου 1 παρ. 5 του Π.Δ. 71/25.2.1984, σχε¬ 
τικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 30.8.88 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεως αμμοληψίας, κα¬ 
θώς και το από 25.7.88 τοπογραφικό διάγραμμα, που την συνοδεύει, 
το οποίο συντάχθηκε από τον πολιτικό μηχανικό Απόστολο Τσουκάκη 
και θεωρήθκε από τη Δ/νση Τεχνικών Υπηρεσιών της Νομαρχίας Λασι¬ 
θίου, επί του οποίου η πιο πάνω επιτροπή, με κόκκινη γραμμή καθόρισε 
τα όρια του αιγιαλού, στη θέση «ΚΟΥΤΣΟΥΡΑΣ» - Σταυροχωρίου και 
με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 

Άγιος Νικόλαος, 7 Νοεμβρίου 1989 
Ο Νομάρχης 

ΕΜΜΑΝ. ΠΑΠΑΧΑΤΖΑΚΗΣ 


ΕΚΘΕΣΗ 

Επιτροπής καθορισμού αιγιαλού και παραλίας και θέσεων αμμοληψίας. 

Η Επιτροπή καθορισμού ορίων αιγιαλού και παραλίας και θέσεων 
αμμοληψίας που προβλέπεται από την παράγρ. 5β του άρθρου 1 Κεφ. Β 
της υπ’ αριθμ. 0.208/181/26.4.82 κοινής απόφασης των Υπουργών 
Προεδρίας και Οικονομικών (ΦΕΚ 214/26..4.82 τεύχος Β’) συνήλθε 
σήμερα την 30.8.88 ημέρα Τρίτη και ώρα 12 π.μ. στα γραφεία της Οι¬ 
κονομικής Εφορίας Σητείας, και στην οποία έλαβαν μέρος οι: 

1. Απιδιανάκης Ιωάννης Οικονομικός Έφορος Σητείας σαν Πρόε¬ 
δρος και 

2. Προκοπάκης Νικόλαος Διευθυντής Τεχνικών Υπηρεσιών Νομαρ¬ 
χίας Λασιθίου σαν μέλος. 

3. Σπυριδάκης Μιχαήλ Αρχ/στής Λ/Σ αναπληρωτής Λιμενάρχη 
Αγίου Νικολάου που, λόγω κωλύματος δεν παρέστη, σαν μέλος, και 
αφού έλαβε υπόψη της. 

Α) Την υπ’ αριθμ. 1651/5/5/88 αίτηση της Χαρδάκη Άννας σύζ. 
Εμμανουήλ, κατοίκου Κούτσουρά Σταυροχωρίου Σητείας, με την οποία 
ζητά τον καθορισμό των ορίων του αιγιαλού και της παραλίας μπροστά 
από την ιδιοκτησία της στην παραλία του Κούτσουρά Σητείας. 

Β) Τα σχετικά τοπογραφικά διαγράμματα της προ καθορισμό περιο¬ 
χής που συντάχθηκαν την 25.7.88 από τον Πολιτικό Μηχανικό Από¬ 
στολο Τσουκάκη, ελέγχθηκαν την 22.8.88 από τη Μαρία Κακουδάκη 
Πολιτικό Υπομηχανικό της Δ.Τ.Υ. της Νομαρχίας Λασιθίου και θεωρή¬ 
θηκαν την 23.8.88 αππό τον Προκοπάκη Νικόλαο Δ/ντή Τεχνικών 
Υπηρεσιών Νομαρχίας Λασιθίου. 

Γ) Τα στοιχεία που προκύψανε από την επιτόπια μετάβαση και αυτο¬ 
ψία που διενεγήθηκε από την Επιτροπή στην προς καθορισμό περιοχή 
αποφασίζει ομόφωνα. 

Καθορίζει επί τεσσάρων αντιτύπων των τοπογραφικών διαγραμμά¬ 
των που επισυνάπτονται στην παρούσα έκθεση. 

1) Με συνεχόμενη κόκκινη γραμμή την οριογραμμή του αιγιαλού. 

2) με συνεχόμενη κίτρινη γραμμή την οριογραμμή της παραλίας. 

Οι κορυφές της οριογραμμής του αιγιαλού με αριθμούς 1,2,3,. 

7 και 8 και της παραλίας με αριθμούς 1' Ια' 2' 3’. Τ 7α’ και 8' 

εξαρτήθηκαν από σταθερά σημεία που έγιναν με τσιμεντοπασσάλους. 

Ο καθορισμός του αιγιαλού και της παραλίας στην παραπάνω θέση, 
γίνεται για πρώτη φορά, το μοναδικό δε κτίσμα που υπάρχει, δεν εξαι¬ 
ρείται τηςγραμμής της παραλίας. 

Τίθεται ζώνη παραλίας γιατί δεν εξυπηρετούνται οι σκοποί της παρ. 
1 του άρθρου 7 του Α.Ν. 2344/70. 

Η Επιτροπή 
Ο Πρόεδρος 

ΙΩΑΝΝΗΣ ΕΜ. ΑΠΙΔΙΑΝΑΚΗΣ 
Τα Μέλη 

ΝΙΚΟΛΑΟΣ ΠΡΟΚΟΠΑΚΗΣ ΜΙΧΑΗΛ ΣΠΥΡΙΔΑΚΗΣ 




ΑΝΤΙ ΠΆΦΟΝ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














